A Bizottság 880/2004/EK rendelete

(2004. április 29.)

a "Színezőanyagok, beleértve a pigmenteket" csoportba tartozó béta-karotin és kantaxantin takarmány-adalékanyagként való alkalmazásának határozatlan időre történő engedélyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1756/2002/EK rendelettel módosított [1], a takarmány-adalékanyagokról szóló, 1970. november 23-i 70/524/EGK tanácsi irányelvre [2], és különösen annak 9d. cikke (1) bekezdésére,

mivel:

(1) A 70/524/EGK irányelv előírja, hogy egy adalékanyag alkalmazását közösségi szinten engedélyeztetni kell.

(2) Az e rendelet mellékletében említett béta-karotin kanárikra való alkalmazását, és a kantaxantin kedvtelésből tartott állatokra és díszmadarakra való alkalmazását első alkalommal az 1998. október 26-i 2316/98/EK bizottsági rendelet [3] engedélyezte ideiglenesen. Ezen adalékanyagok ideiglenes engedélyezét a 2001. október 17-i 2200/2001/EK bizottsági rendelet [4] 2003. december 14-ig meghosszabbította.

(3) A határozatlan idejű engedélyezés iránti kérelem alátámasztására az ezen adalékanyagokat gyártó cég új adatokat nyújtott be a hatékonyságról.

(4) A "színezőanyagok, beleértve a pigmenteket" csoportba tartozó "karotinoidok és xantofilek" tekintetében benyújtott, határozatlan idejű engedély iránti kérelem értékelése azt mutatja, hogy a 70/524/EGK irányelvben megállapított vonatkozó feltételek teljesülnek.

(5) A kérelem értékelése azt mutatja, hogy bizonyos eljárásokat kell előírni a munkavállalóknak a béta-karotin és kantaxantin adalékanyagok hatásaitól való védelmére. Ezt a védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv [5] alkalmazásával kell biztosítani.

(6) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

A mellékletben szereplő, a "Színezőanyagok, beleértve a pigmenteket" csoport "Karotinoidok és xantofilek" 1. részéhez tartozó adalékanyagok takarmány-adalékanyagként való alkalmazása a mellékletben megállapított feltételekkel engedélyezett.

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. április 29-én.

a Bizottság részéről

David Byrne

a Bizottság tagja

[1] HL L 265., 2002.10.3., 1. o.

[2] HL L 270., 1970.12.14., 1. o.

[3] HL L 289., 1998.10.28., 4. o.

[4] HL L 299., 2001.11.15., 1. o.

[5] HL L 183., 1989.6.29., 1. o.

--------------------------------------------------

MELLÉKLET

EK-szám | Adalékanyag | Vegyi képlet, leírás | Állatfaj vagy állatkategória | Maximális életkor | Legkisebb tartalom | Legnagyobb tartalom | Egyéb rendelkezések | Az engedélyezési időtartam lejárta |

mg/kg a teljes értékű takarmányban | mg/kg a teljes értékű takarmányban |

Színezőanyagok, beleértve a pigmenteket

1.Karotinoidok és xantofilek

E 160a | Béta-karotin | C40H56 | Kanárik | – | – | – | – | határozatlan |

E 161g | Kantaxantin | C40H52O2 | Kedvtelésből tartott állatok és díszmadarak | – | – | – | – | határozatlan |

--------------------------------------------------